
Ministru kabineta rīkojums Nr. 899
Rīgā 2024. gada 1. novembrī (prot. Nr. 46 48. §)
Par apropriācijas pārdali
· 1. Lai nodrošinātu finansējumu ar valsts drošību saistītu pasākumu īstenošanai, atbalstīt likumā "Par valsts budžetu 2024. gadam un budžeta ietvaru 2024., 2025. un 2026. gadam" noteiktās apropriācijas pārdali 2024. gadā 15 000 000 euro apmērā starp budžeta resora "74. Gadskārtējā valsts budžeta izpildes procesā pārdalāmais finansējums" programmām, samazinot apropriāciju programmai 19.00.00 "Finansējums energoresursu un ēdināšanas izdevumu pieauguma kompensēšanai" un palielinot apropriāciju programmai 18.00.00 "Finansējums valsts drošības stiprināšanas pasākumiem".
· 2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

